সরেজমিনবার্তা | ‘ভুয়া-তথ্যের’-জানান-দেবে-ইনস্টাগ্রাম
সরেজমিনবার্তা | নিউজ টি ৯ দিন ১৯ ঘন্টা ৪ সেকেন্ড আগে আপলোড হয়েছে। 234
ভুয়া তথ্য বা সংবাদ ছড়িয়ে পড়া ঠেকাতে সন্দেহজনক বার্তায় ‘ফলস ইনফরমেশন’ লেবেল প্রদর্শন করবে ইনস্টাগ্রাম। এ জন্য ‘স্টোরিজ’ ও ‘নিউজ ফিড’-এ ব্যবহারকারীদের বিনিময় করা বিভিন্ন বার্তা ফেসবুকের ‘ফ্যাক্ট চেকারস’ প্রযুক্তির মাধ্যমে যাচাই করবে মেসেজিং সেবাটি।
তবে ব্যবহারকারীরা চাইলে ‘সি পোস্ট’ অপশনে ক্লিক করে মূল পোস্টটি অবিকৃতভাবে দেখার সুযোগ পাবেন। শুধু তা-ই নয়, বন্ধুদের পাঠানো অন্য কোনো বার্তা বা তথ্যের সত্যতা সম্পর্কে সন্দেহ তৈরি হলে ইন্সটাগ্রাম কর্তৃপক্ষের কাছে অভিযোগও করতে পারবেন ব্যবহারকারীরা। অভিযোগ পাওয়ার
পাশাপাশি বন্ধুদের সন্দেহজনক বার্তায় ‘পতাকা’ যুক্ত করলে সত্যতা যাচাই করে বার্তাটি মুছে ফেলবে ইন্সটাগ্রাম। মূলত ভুয়া তথ্যের হাত থেকে ব্যবহারকারীদের রক্ষা করতেই তাদের এ উদ্যোগ।
প্রাথমিকভাবে শুধু যুক্তরাষ্ট্রে মিলবে এ সুযোগ। সব কিছু ঠিক থাকলে কিছুদিনের মধ্যেই পর্যায়ক্রমে সারা বিশ্বেই ফিচারটি ব্যবহারের সুযোগ মিলবে।